[ca] Les miopaties inflamatòries idiopàtiques (MII) constitueixen un grup heterogeni de malalties autoimmunitàries que es caracteritzen per afectació muscular proximal i afectació cutània, tot i que també poden presentar afectació pulmonar, cardíaca, articular i intestinal. Així mateix, hi ha una clara i ben reconeguda associació amb el càncer que fa que el cribratge de neoplàsia estigui justificat. Tot i que recentment s'han publicat unes guies internacionals de cribratge de càncer en malalts amb miositis, l'estratègia de cribratge a dia d'avui varia de centre a centre. Tanmateix el motiu d'aquesta associació o els mecanismes implicats tampoc són ara per ara ben coneguts. L'objectiu d'aquest treball és estudiar la fiabilitat de la 18FDG-PET/TC com a eina de cribratge de neoplàsia oculta en els pacients amb MII i caracteritzar, des del punt de vista immunogenòmic, els tumors dels pacients diagnosticats de miositis associada a càncer (CAM) per tal de posar una mica de llum a la fisiopatologia d'aquests dos processos immunològicament relacionats però al mateix temps tant distants. El primer estudi, retrospectiu i observacional, es va realitzar en una cohort de 131 pacients diagnosticats de MII (excloent les IBM) utilitzant la 18FDG-PET/TC com a prova de cribratge de neoplàsia oculta. D'acord amb l'estratificació del risc realitzada prèviament segons criteris clínics i serològics, 77 pacients van ser sotmesos a una 18FDG-PET/TC, el rendiment del qual va produir una àrea sota la corba ROC de 0,87 (0,73-0,97) per al diagnòstic de CAM. La resta de pacients que no van ser sotmesos al cribratge no van desenvolupar càncer després d'un seguiment mitjà de 3,3 anys (1,7-6,7). Al segon estudi es van seleccionar 8 pacients diagnosticats de CAM (fenotip DM) per a la presa de mostres de tumor, pell, múscul i sang perifèrica per a la caracterització immunogenòmica. La combinació de dades genòmiques, transcriptòmiques i d'immunofenotipatge obtingudes sembla indicar que la patogènesi del càncer associat a les miositis comença amb la aparició d'alteracions genètiques en gens tumorals que codifiquen per les proteïnes contra les quals es produeixen els autoanticossos propis de les miositis, fomentant posteriorment, una resposta immunitària creuada contra els antígens nadius trobats a la pell i el múscul. Així, podem concloure que la 18FDG-PET/TC és una eina útil i fiable com a cribratge de neoplàsia oculta en pacients diagnosticats de MII. Centrant-nos en les CAM, els tumors d'aquests pacients presenten alteracions genètiques -mutacions o pèrdua de heterozigositat (LOH)- en gens que codifiquen per les proteïnes antigèniques responsables dels autoanticossos trobats en aquestes malalties. Aquestes troballes podrien ser claus a l'hora d'entendre la patogènesi d'aquestes síndromes paraneoplàstiques.

[en] Idiopathic inflammatory myopathies (IIM) are a heterogeneous group of autoimmune diseases characterized by proximal muscle involvement and skin manifestations. They also frequently present with pulmonary, cardiac, joint, or intestinal involvement. There is a well-recognized association with cancer, which justifies screening for malignancy. Guidelines on this topic have been recently published, however, current screening strategy varies from center to center. Moreover, there is not a clear understanding of why these conditions have such a high risk of associated cancer nor the underlying mechanisms. This study aims to evaluate the reliability of 18FDG-PET/CT as a screening tool for occult neoplasms in patients with inflammatory myopathies and to characterize, from an immunological and genetic perspective, tumors in patients diagnosed with cancer-associated myositis (CAM) to shed light on the pathophysiology of these two immunologically distinct processes. The first study, retrospective and observational, was conducted on a cohort of 131 patients diagnosed with IIM (excluding IBM) using 18FDG-PET/CT as a screening test for occult neoplasms. Based on risk stratification previously conducted using clinical and serological criteria, 77 patients underwent 18FDG-PET/CT, which yielded an area under the ROC curve of 0.87 (0.73-0.97) for the diagnosis of CAM. The remaining patients who were not evaluated for screening did not develop cancer after a median follow-up of 3.3 years (1.7-6.7). In the second study, 8 patients diagnosed with CAM (dermatomyositis phenotype) were selected for sampling of tumor, skin, muscle, and peripheral blood for immunogenetic characterization. The combination of genomic, transcriptomic, and immunophenotyping data suggests that the paraneoplastic pathogenesis in IIM begins with the tumor acquiring genetic alterations in genes encoding the proteins targeted by autoantibodies, subsequently promoting a cross-reactive immune response against native antigens found in the skin and muscle. In conclusion, 18FDG-PET/CT is a useful and reliable tool for occult cancer screening in patients diagnosed with IIM. In CAM, the tumors of these patients exhibit genetic alterations -mutations or LOH- in genes encoding antigenic proteins responsible for the autoantibodies found in these diseases. These findings could be crucial for understanding the pathogenesis of these paraneoplastic syndromes.